Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: 9/1993. (XII. 30.) MüM—MKM együttes rendelet előírásait kell figyelembe venni:
Paragraph Index: 753

9/1993. (XII. 30.) MüM—MKM együttes rendelet előírásait kell figyelembe venni: — a tanulót a gyakorlati képzés ideje alatt tisztálkodási eszköz, továbbá ugyanolyan munkaruha, egyéni védőeszköz, védőital illeti meg mint a vele azonos munkahelyen foglalkoztatott dolgozót. (A munkaruha tisztítása a tanuló kötelessége, így ilyen címen költség nem számolható el.) — a költségelszámolásnál figyelembe kell venni, hogy a kedvezményes étkeztetés csak a gyakorlati napokon illeti meg a tanulót, és azt a tanulóra meghatározott élelmezési nyersanyagköltség 50%-ának megfelelő összegű, előre befizetett térítés ellenében veheti igénybe. (Amennyiben az étkezés természetben nem biztosítható a dolgozók számára adómentesen adható étkezési utalvány is elszámolható.) — útiköltség-térítés kötelezően csak a tanulmányok alatti vizsgákra, beszámolókra és vissza történő utazások esetén jár a tanulónak. Ha gyakorlati képzés átmenetileg a képzést szervező székhelyén, telephelyén kívül levő munkahelyen történik, az utaztatásról, szállásról és az étkezésről természetben kell gondoskodni, és ezt esetenként dokumentálni kell. Az ily módon dokumentált költségek elszámolhatók. 4.2. sor: Itt kell szerepeltetni a tanuló javára megkötött kötelező felelősségbiztosítás, valamint a tanuló rendszeres orvosi vizsgálatának számlával igazolt költségeit. 4.3. a) sor: Ebben a sorban csak a gyakorlati képzést szervezők által gyakorlati oktatóként, szakoktatóként foglalkoztatottak díjazását és annak járulékait lehet elszámolni. Az elszámolható díjazás összegének meghatározásánál figyelembe kell venni:

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes